27.6.2014 Jurnalul Oficial al Uniunii Europene L 188/73 DECIZIA 2014/401/PESC A CONSILIULUI din 26 iunie 2014 privind Centrul Satelitar al Uniunii Europene și de abrogare a Acţiunii comune 2001/555/PESC privind înființarea Centrului Satelitar al Uniunii Europene CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 şi articolul 31 alineatul (1), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 20 iulie 2001, Consiliul a adoptat Acţiunea comună 2001/555/PESC (') prin care a înființat Centrul Satelitar al Uniunii Europene (SATCEN). La 23 mai 2011, Consiliul a adoptat Decizia 2011/297/PESC (?. (2) Funcţionarea SATCEN drept capabilitate autonomă care să furnizeze materiale și servicii în urma exploatării siste- melor spațiale relevante și a datelor colaterale, inclusiv a imaginilor aeriene şi satelitare, este indispensabilă pentru consolidarea funcțiilor de alertă rapidă şi de monitorizare a crizelor în cadrul politicii externe şi de securitate comună (PESC) şi, în special, în cadrul politicii de securitate și apărare comune (PSAC). (3) La 14 septembrie 2012, în temeiul articolului 22 din Acţiunea comună 2001/555/PESC, Înaltul Reprezentant al Uniunii pentru afaceri externe şi politica de securitate (ÎR) a prezentat Consiliului un raport privind funcţionarea SATCEN. (4) La 27 noiembrie 2012, Comitetul politic și de securitate (COPS) a luat act de raportul respectiv și a recomandat Consiliului să modifice Acţiunea comună 2001/555/PESC în consecință. (5)  Din motive de claritate juridică, este oportună consolidarea modificărilor anterioare şi a schimbărilor suplimen- tare propuse în continuare într-o singură decizie nouă și abrogarea Acţiunii comune 2001/555/PESC, inclusiv a articolului 23 din aceasta privind dispozițiile tranzitorii în ceea ce privește Uniunea Europei Occidentale (UEO). (6)  În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană (TUE) şi la Tratatul privind funcționarea Uniunii Europene (TFUE), Danemarca nu participă la elaborarea şi la punerea în aplicare a deciziilor și a acțiunilor Uniunii care au implicații în domeniul apărării. Cu toate acestea, dispoziția în cauză nu exclude participarea Danemarcei la activitățile civile ale SATCEN, în baza unei dorinţe manifestate de către Danemarca de a contribui la cheltuielile SATCEN care nu au implicații în domeniul apărării, ADOPTĂ PREZENTA DECIZIE: Articolul 1 Continuitate și amplasare (1) Centrul Satelitar al Uniunii Europene, înființat prin Acţiunea comună 2001/555/PESC, („SATCEN”), își continuă și își dezvoltă misiunea în conformitate cu prezenta decizie. (2) Prezenta decizie nu aduce atingere drepturilor şi obligațiilor existente, precum și normelor adoptate în cadrul Acţiunii comune 2001/555/PESC. În special, decizia nu aduce atingere valabilității contractelor de muncă existente și drepturilor care decurg din acestea. (3) Sediul SATCEN se stabileşte la Torrejon de Ardoz, Spania. () Acţiunea Comună 2001/555/PESC a Consiliului din 20 iulie 2001 privind înființarea Centrului Satelitar al Uniunii Europene (JO L 200, 25.7.2001, p. 5). ()) Decizia 2011/297/PESC a Consiliului din 23 mai 2011 de modificare a Acţiunii comune 2001/555/PESC privind înființarea Centrului Satelitar al Uniunii Europene O L 136, 24.5.2011, p. 62).